до

АКЦИОНЕРИТЕ

НА „ПАРАХОДСТВО БЪЛГАРСКО РЕЧНО ПЛАВАНЕ“ АД ГР. РУСЕ, ПЛ. „ОТЕЦ ПАИСИЙ“ № 2, ЕИК 827183719

ПОКАНА ЗА СВИКВАНЕ НА

РЕДОВНО ОБЩО СЪБРАНИЕ НА АКЦИОНЕРИТЕ

Уникален идентификационен код на събитието BRPОСАР28062022

ISIN код на емисията акции: BG1100100038

„Управителният съвет на „Параходство Българско речно плаване“ АД, гр. Русе, на основание чл. 223, ал. 1 и ал. 3 от Търговския закон (ТЗ) и чл.18 от Устава на дружеството във връзка с чл. 115 от Закона за публичното предлагане на ценни книжа (ЗППЦК), свиква редовно годишно Общо събрание на акционерите на „Параходство Българско речно плаване“ АД, гр. Русе, с Уникален идентификационен код на събитието BRPОСАР28062022, ISIN код на емисията акции: BG1100100038, **на 28 юни** **2022 г. от 11.00 часа (08.00UTS –координирано универсално време),** по седалището на дружеството - гр. Русе, пл. „Отец Паисий“ № 2, етаж 10, при следния дневен ред:

1. Разглеждане и приемане на годишния доклад и на консолидирания годишен доклад на Управителния съвет за дейността на дружеството за 2021 г.; *Проект за решение* – ОС на акционерите приема годишния доклад и консолидирания годишен доклад на управителния съвет за дейността на дружеството за 2021 г.;

2. Разглеждане и приемане на докладите на регистрирания одитор за извършена проверка и заверка на годишния финансов отчет и на консолидирания годишен финансов отчет на дружеството за 2021 г.; *Проект за решение* – ОС на акционерите приема доклада на регистрирания одитор за извършена проверка и заверка на годишния финансов отчет и на консолидирания годишен финансов отчет на дружеството за 2021 г.

3. Приемане на доклада на одитния комитет на дружеството за 2021 г.; *Проект за решение* – ОС на акционерите приема доклада на одитния комитет на дружеството за 2021 г.

4. Одобряване и приемане на годишния финансов отчет и на консолидирания годишен финансов отчет на дружеството за 2021 г.; *Проект за решение* – ОС на акционерите одобрява и приема годишния финансов отчет и консолидирания годишен финансов отчет на дружеството за 2021 г.

5. Приемане на доклада за прилагане на политиката за възнаграждения през изтеклата финансова 2021 година, съдържащ и програма за прилагане за политиката през следващата 2022 година; *Проект за решение* – Общото събрание на акционерите приема доклада за прилагане на политиката за възнаграждения през изтеклата финансова 2021 година, съдържащ и програма за прилагане за политиката през следващата 2022 година.

6. Вземане на решение относно печалбата, реализирана от „Параходство Българско речно плаване“ АД за 2021 г.; *Проект за решение* – ОС на акционерите приема решение за отнасяне на печалбата за 2021 г. към сметка „неразпределена печалба“ по баланса на дружество.

7. Освобождаване от отговорност на членовете на Надзорния и Управителния съвет на дружеството за дейността им през 2021 г.;*Проект за решение*–ОС на акционерите освобождава от отговорност членовете на Надзорния и Управителния съвет на дружеството за дейността им през 2021 г.

8. Изслушване на препоръката на одитния комитет и избор на регистриран одитор, който да извърши проверка и заверка на годишния финансов отчет и на консолидирания годишен финансов отчет на дружеството за 2022 г.; *Проект за решение* – ОС на акционерите избира препоръчания от одитния комитет и предложен от Управителния съвет регистриран одитор - специализирано одиторско предприятие „АКТИВ“ ООД, който регистриран одитор ще извърши проверка и заверка на годишния финансов отчет и на консолидирания годишен финансов отчет на дружеството за 2022 г.

9. Разглеждане и приемане на отчета на директора за връзки с инвеститорите за дейността му през 2021 г.; *Проект за решение* – ОС на акционерите приема отчета на директора за връзки с инвеститорите за дейността му през 2021 г.

Управителният съвет на дружеството кани всички акционери на „Параходство Българско речно плаване" АД, гр. Русе, да присъстват лично или чрез техни представители на свиканото редовно Общо събрание на акционерите на дружеството.

На основание чл. 115, ал. 2 от ЗППЦК уведомяваме акционерите за следното: Общият брой на акциите на дружеството към датата на решението за свикване на общо събрание е 35 708 674 (тридесет и пет милиона седемстотин и осем хиляди шестстотин седемдесет и четири) броя поименни безналични акции с номинална стойност от 1 лев всяка акция. Една акция дава право на един глас в общото събрание на акционерите. Всички акции от капитала на дружеството дават еднакви права.

Всички акционери имат право да участват в общото събрание и се поканват лично или чрез представител да участват в общото събрание.

Акционерите, които повече от три месеца заедно или поотделно притежават най-малко пет на сто от капитала на „Параходство Българско речно плаване" АД имат право да включват и други въпроси в дневния ред на общото събрание и да правят предложения за решения по тези въпроси по реда на чл. 223а от ТЗ. Крайният срок за упражняването на тези права по реда на чл.223а от ТЗ е не по-късно от 15 дни преди деня на откриване на общото събрание, в който срок списъкът на въпросите, които ще бъдат включени в дневния ред и предложенията за решения трябва да бъдат представени за обявяване в Търговския регистър. В тези случаи най - късно на следващия работен ден след обявяването в Търговския регистър акционерите представят на Комисията за финансов надзор, „Българска фондова борса“ АД и по седалището и адреса на управление на „Параходство Българско речно плаване" АД списъка с допълнително включените въпроси, предложенията по тях и всички предложения за решения по вече включени въпроси в дневния ред и всички писмени материали по тях.

Акционерите, съответно техните представители, имат право да поставят въпроси по време на общото събрание, както и въпроси относно икономическото и финансовото състояние и търговската дейност на дружеството, освен за обстоятелства, които представляват вътрешна информация, независимо дали последните са свързани с дневния ред. Акционерите, съответно техните представители, имат право да правят по същество предложения за решения по всеки въпрос, включен в дневния ред, при спазване изискванията на закона, като ограничението по чл. 118, ал. 3 ЗППЦК се прилага съответно. Крайният срок за упражняване на това право е до прекратяване на разискванията по този въпрос преди гласуване на решението от Общото събрание.

Правилата за гласуване чрез пълномощник, образците, които се използват за гласуване чрез пълномощник, и начините, чрез които дружеството ще бъде уведомявано за извършени упълномощавания по електронен път са:

Акционерите имат право да участват и да гласуват в общото събрание чрез пълномощник, овластен с писмено пълномощно. Образецът на писмено пълномощно за участие и гласуване в общото събрание чрез пълномощник е представен на хартиен носител в материалите по общото събрание и може да се получи на адреса на дружеството: гр. Русе, пл. „Отец Паисий“ № 2, етаж 10 . Образецът на писмено пълномощно може да бъде изтеглен и от интернет страницата на дружеството - [www.brp.bg](http://www.brp.bg), секция „Общо събрание на акционерите". Писменото пълномощно за представляване на акционер в общото събрание следва да е изрично, за конкретното общо събрание и със съдържанието по чл.116, ал. 1 и ал. 2 от ЗППЦК, с нотариална заверка на подписа на упълномощителя (която нотариална заверка се изисква съгласно устава на дружеството).

Пълномощникът има същите права да се изказва и да задава въпроси на общото събрание, както акционерът , когото представлява. Пълномощникът е длъжен да упражнява правото на глас в съответствие с инструкциите на акционера, съдържащи се в пълномощното. В случаите, когато в пълномощното не е посочен начина на гласуване по отделните точки от дневния ред, в него трябва да се посочи, че пълномощникът има право на преценка дали и по какъв начин да гласува. Пълномощникът може да представлява повече от един акционер в общото събрание на дружеството. В този случай пълномощникът може да гласува по различен начин по акциите, притежавани от отделните акционери, които представлява.

Уведомяването за участие и упражняване на право на глас в конкретното общо събрание чрез пълномощник, може да се извърши и чрез електронни средства. Акционерите уведомяват „Параходство Българско речно плаване“ АД за извършеното от тях упълномощаване чрез електронни средства по следния начин: Дружеството ще приема за валидни уведомления чрез електронна поща на адрес: main@brp.bg, като електронните съобщения следва да са подписани с квалифициран електронен подпис от упълномощителя и към тях да е приложен електронен документ (електронен образ) на пълномощното, който също следва да е подписан с квалифициран електронен подпис от упълномощителя. Към електронното съобщение за упълномощители – юридически лица се прилагат и удостоверение за актуална фирмена регистрация и решение на управителен орган, компетентен да вземе решение за упълномощаването - когато е приложимо, които също следва да са подписани с квалифициран електронен подпис на упълномощителя.

Независимо от уведомяването за извършените упълномощавания по горепосочения ред, всички пълномощни за участие и гласуване в общото събрание на акционерите следва да бъдат представени на дружеството в оригинал на хартиен носител, заедно с необходимите (заверени или в оригинал) приложения, както е посочено по-горе за акционерите - юридически лица, най-късно при регистрацията на пълномощника за участие в общото събрание в деня на провеждането му.

Преупълномощаването с правата по предоставените пълномощни, както и пълномощно, дадено в нарушение на правилата на чл. 116, ал. 1 от ЗППЦК е нищожно.

Съгласно чл.115б, ал.1 от ЗППЦК правото на глас в общото събрание се упражнява от лицата, вписани като такива с право на глас в регистрите на Централен депозитар 14 дни преди датата на общото събрание, т.е. 14.06.2022г. Само лицата, вписани като акционери на тази дата имат право да участват и гласуват на общото събрание.

При липса на кворум на първата обявена дата, на втората обявена дата – 13.07.2022 г. правото на глас в общото събрание упражняват лицата, които са вписани като такива с право на глас в регистрите на Централен депозитар 14 дни преди втората дата на общото събрание, т.е. на 29.06.2022 г. Само лицата, вписани като акционери на тази дата имат право да участват и гласуват на общото събрание.

Регистрацията на акционерите/пълномощниците за участие в общото събрание започва в 10.30 часа (7,30 UTR) в деня на събранието – 28.06.2022 г. и приключва в 11.00 часа (08 UTR)на същия ден, на мястото на провеждане на общото събрание. Акционерите-юридически лица се представляват от законните си представители, които се легитимират с представяне на удостоверение за актуална регистрация (оригинал или заверено копие) и документ за самоличност на законния представител. Акционерите физически лица се легитимират с документ за самоличност. Пълномощниците на акционерите се легитимират с изрично писмено нотариално заверено пълномощно за конкретното общо събрание, отговарящо на изискванията на чл. 116 от ЗППЦК; документ за самоличност на упълномощения; удостоверение за актуална регистрация и решение на управителен орган, компетентен да вземе решение за упълномощаването (когато е приложимо) - за акционерите юридически лица (заверени или в оригинал). В случаите на представителство на акционер от юридическо лице - пълномощник се представя и документ за самоличност на представляващия дружеството - пълномощник и удостоверение за актуална регистрация на дружеството - пълномощник (заверено копие или в оригинал). Удостоверенията за търговска регистрация, както и пълномощното за представителство в Общото събрание на акционерите, издадени на чужд език трябва да бъдат придружени с превод на български език, в съответствие с изискванията на действащото законодателство.

Писмените материали, свързани с дневния ред на общото събрание, поканата и образеца на пълномощно са на разположение на акционерите по седалището на дружеството на адрес: гр. Русе, пл. „Отец Паисий" № 2, етаж 10, и могат да бъдат получени на хартиен носител всеки работен ден от 10.00 до 16.00 часа, считано от дата на публикуване на поканата в Търговския регистър. Поканата, материалите, свързани с дневния ред и образеца на пълномощно са представени на Комисията за финансов надзор, обществеността и регулирания пазар, на който са допуснати до търговия акциите на дружеството. Поканата заедно с писмените материали и образеца на пълномощно са публикувани на интернет страницата на дружеството - [www.brp.bg](http://www.brp.bg), секция „Общо събрание на акционерите" за времето от обявяването на поканата в Търговския регистър до приключването на общото събрание.

При липса на кворум, на основание чл. 227, ал. 3 от Търговския закон, Общото събрание ще се проведе на **13.07**.**2022г. от 12.00 часа**,(09.00 UTC- координирано универсално време) на същото място и при същия обявен дневен ред като събранието ще бъде законно независимо от представения на него капитал. В този случай нови точки в дневния ред по реда на чл. 223а от ТЗ не могат да бъдат включвани.“

Настоящата покана е одобрена от УС на „Параходство Българско речно плаване" АД,

на заседание, проведено на 04 май 2022г.

За „Параходство Българско речно плаване” АД:

……………………………….

Тихомир Иванов Митев

……………………………….

Румен Стефанов Попов